Da Eibl Sepp, amtli Josef Franz Eibl (* 21. März 1934 z Minga) is ein boarischa Voiksmusikant, Komponist, Musivalega und Fuimemocha.

Da Sepp is gleanda Lithograf. Ea hod se sejm Klampfspuin beibrochd und spada am Soizburga Mozarteum studiad. Noch hod da Eibl aa no Molarei on da Akademie vo de Buidandn Kinste z Minga studiad. Vo 1959 bis 1971 woa a Journalist beim Münchner Merkur.

Vo 1969 o hod'a fian Bayerischn Rundfunk Musidokus gmochd.

1979 hod da Eibl oan Verein zur Pflege der Bayerischen Volksmusik grindd und im sejm Joar sei Volksmusikschule Sepp Eibl eaeffnd. Da Sepp Eibl lebd heit z Kreith om Tegernsää.

Weake

Fernseng (Auswoih)

1979 - Mit Alphorn und Scherrzither - Volksmusik aus dem Allgäu
1984 - …tief drinn im Böhmerwald
1988 - Die Egerländer Gmoi - „tanz zou“
1990 - Melauner Spielleute
1991 - Der Igl Hans
1993 - Die Schönheitskönigin, Dokumentation iwa de Bally Prell
1998 - Stade Zeit in Gössl
2009 - 1. Oberbayerisches Preissingen in Egern am Tegernsee 1930

Tondrega (Auswoih)

1979 - Deutsche Tänze, 6 Landla fia zwoa und drei Klampfm / Mauro Giuliani, beorwad vom Sepp Eibl
1984 - Gradaus und Verkehrt
1990 - Almerisch-landlerisch
1991 - Feierabend 1
1992 - Feierabend 2

Literatua

1980 - 1. Oberbayerisches Preissingen in Egern am Tegernsee. Eine Dokumentation in Text und Bild. Rosenheimer Verlagshaus, Rosenheim 1980, ISBN 3-475-52292-6.

Auszeichnunga

1997 - Bayerischer Poetentaler
2011 - Ehrnpreis vo da Hanns-Seidel-Stiftung zum „Tag der Volksmusik“
Eibl Sepp